寧蠻校尉
寧蠻校尉，南北朝時官名。
晉安帝時始置寧蠻校尉，秩第四品。南朝宋沿置，治所在襄陽。掌管雍州（今湖北襄陽）的少數民族事務。領兵，設府於襄陽，稱子府。多由其它將軍或刺史兼任，若單作，則減刺史一階。南齊亦置寧蠻校尉、隸雍州。南梁南陳沿置，陳制秩第六品。南北朝宋元嘉年間置寧蠻府，屬雍州，因部領蠻左，故別置蠻府。南朝齊再置寧蠻府，治所在今湖北襄陽市。領西新安郡、義寧郡、南襄郡、北建武郡、蔡陽郡、永安郡、安定郡、懷化郡、武寧郡、新陽郡、義安郡、高安左郡、義陽郡、南襄城郡、廣昌郡、東襄城郡、北襄城郡、懷安郡、弘農郡、西弘農郡、析陽郡、漢廣郡、中襄城郡。廩君或槃瓠後裔分居其間。後多與漢族融合，南遷者與今土家族、苗瑤族系融合。